Sekolah Menengah Kebangsaan Ledang

Sekolah Menengah Kebangsaan Ledang (singkatan: SMKL atau SMiLe)  merupakan sebuah sekolah Menengah yang terletak di Jalan Sialang di dalam daerah Tangkak di negeri Johor.

Sejarah
SMK Ledang ditubuhkan pada 1953. Nama asalnya ialah Sekolah Menengah Inggeris Ledang (SMiLE) yang pada asalnya menumpang di Sekolah Kebangsaan Ledang. Bangunan baharu SMK Ledang yang pertama siap dibina pada tahun 1963 yang mengandungi dua blok bilik darjah, bilik pejabat pentadbiran, bilik Ekonomi Rumah Tangga (ERT), kantin dan makmal sains. Bangunan ini telah dirasmikan oleh Menteri Pelajaran, YAB En. Mohamed Khir Johari pada 4 April 1965.Sejarah SMK Ledang

Nama SMK Ledang diiambil sempena nama Gunung Ledang yang terletak di daerah ini yang juga merupakan gunung tertinggi di Johor yang terkenal dengan kisah Lagenda Puteri Gunung Ledang.

Pada awal pembinaannya, hanya terdapat seramai 30 orang murid dan 3 orang guru sahaja. Bangunan awalnya hanya terdiri daripada 1 blok bangunan dua tingkat. Kini, SMK Ledang memiliki seramai 1245 orang pelajar dan 104 orang guru serta telah berkembang menjadi 11 buah blok yang mempunyai pelbagai kemudahan.Sejarah SMK Ledang

 Logo 
File:Logo SMKL.png
Lencana Sekolah Menengah Kebangsaan Ledang

 Lagu sekolah 
Kami murid-murid sekolah Ledang

Berikrar sentiasa berjuang

Memainkan peranan kami

Sebagai murid yang sejati

Marilah kawan-kawan semua

Bersama bertekun berusaha

Menuntut ilmu hingga berjaya

Menggemblengkan tenaga

Ayuhlah kawanku

Bersamalah kita maju

Ayuhlah kawanku

Kita berganding bahu

Marilah kawan-kawan semua

Negara memerlukan kita

Bersusila teguh pendirian

Akan tetap kami amalkan

Bersusila teguh pendirian

Akan tetap kami amalkan

Rujukan

Pautan luar
 Laman sesawang SMK Ledang
 Saluran YouTube SMK Ledang
 Saluran YouTube SMILE TV
  Laman Facebook SMK Ledang
  Laman Instagram SMK Ledang

Kategori:Sekolah Menengah di Johor
Kategori:Sekolah Menengah Kebangsaan di Johor